**Ács Város Roma Nemzetiségi Önkormányzat**

2941 Ács, Gyár u. 23. Pf. 8

Telefon: 34/385-121, Fax: 34/385-042

Internet: [www.acsvaros.hu](http://www.acsvaros.hu/)

**3. napirendi pont**

**E l ő t e r j e s z t é s**

**Ács Város Roma Nemzetiségi Önkormányzat Képviselő-testületének 2021. május 30-án tartandó ülésére**

**Tárgy:** **2021. évi beszámoló a gazdálkodásról, - zárszámadás -**

Előterjesztő: Markó Renáta roma nemzetiségi önkormányzat elnöke

Előterjesztést készítette: Pokné Meizl Anna

**Tisztelt Képviselő –testület!**

# Az államháztartásról szóló 2011. évi CXCV. törvény 91.§-a rendelkezik a nemzetiségi önkormányzat zárszámadásáról:

**91. §** (1)[\*](https://net.jogtar.hu/jogszabaly?docid=A1100195.TV#lbj450id9348) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

*b)*[*\**](https://net.jogtar.hu/jogszabaly?docid=A1100195.TV#lbj451id9348)a helyi önkormányzat adósságának állományát lejárat, a Gst. 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,

*c)* a vagyonkimutatást, és

*d)* a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

**(3)**[**\***](https://net.jogtar.hu/jogszabaly?docid=A1100195.TV#lbj452id9348) **A nemzetiségi önkormányzat és a társulás zárszámadásának megalkotására az (1) és (2) bekezdést kell alkalmazni a 26. § (1) bekezdésében meghatározott eltérésekkel.**

(4) A térségi fejlesztési tanács zárszámadásának megalkotására az (1) és (2) bekezdés rendelkezéseit kell alkalmazni, azzal, hogy zárszámadási rendeleten zárszámadási határozatot kell érteni, a képviselő-testület hatáskörét a térségi fejlesztési tanács tagjai gyakorolják, a polgármester részére meghatározott feladatokat a térségi fejlesztési tanács elnöke, a jegyző részére meghatározott feladatokat a térségi fejlesztési tanács munkaszervezetének vezetője látja el.

**26. §** (1)[\*](https://net.jogtar.hu/jogszabaly?docid=A1100195.TV#lbj165id9348) A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy

*a)* költségvetési rendeleten költségvetési határozatot kell érteni,

*b)* a képviselő-testület hatáskörét a nemzetiségi önkormányzat képviselő-testülete vagy a társulási tanács gyakorolja,

*c)* a polgármester részére meghatározott feladatokat a nemzetiségi önkormányzat elnöke vagy a társulási tanács elnöke látja el,

*d)* a jegyző részére meghatározott feladatokat - a helyi nemzetiségi önkormányzatok kivételével - az országos nemzetiségi önkormányzat hivatalvezetője vagy a társulási tanács munkaszervezeti feladatait ellátó költségvetési szerv vezetője látja el.

1.melléklet a költségvetési mérleg közigazgatási tagolásban.

2.melléklet az önkormányzat kiadásai 2021

3. melléklet az önkormányzat 2021. évi költségvetési bevételei.

4. melléklet Nullára leírt, de használatban lévő eszközök állománya

5. melléklet felhalmozási költségvetés

6. melléklet működési költségvetés

7. melléklet maradvány kimutatás

8. melléklet Roma Nemzetiségi Önkormányzat mérlege

9. melléklet Roma Nemzetiségi Önkormányzat eredmény kimutatása

10.melléklet Roma Nemzetiségi Önkormányzat összesen pénzeszközök változásának bemutatása

11.melléklet 2021. évi európai Uniós forrásból finanszírozott támogatással megvalósuló programok, projektek

A 2. számú melléklet az önkormányzat kiadásait mutatja. Itt a dologi kiadások (1.538.834Ft) tovább részletezhetők.

**Üzemeltetési anyagok Ft:**

|  |  |  |
| --- | --- | --- |
| Gyereknap |  | 7.367 |
| Családi nap |  | 189.091 |
| Koszorú |  | 22.048 |
| Mikulás |  | 124.101 |
| Karbantartási anyag |  | 3.754 |
| Karácsony |  | 38.327 |
| **Összesen** |  | **384.688** |

**Egyéb szolgáltatásokra Ft:**

|  |  |  |
| --- | --- | --- |
| OTP |  | 27.125 |
| Hirdetés |  | 40.000 |
| Családi nap |  | 827.500 |
| SOM TAN |  | 25.000 |
| Bakonyalja tagdíj |  | 7.500 |
| **Összesen** |  | **927.125** |

**Kiküldetések kiadásai Ft: 94.415**

**Egyéb komm. szolgáltatás Ft: 10.668**

**ÁFA Ft:**  **120.852**

**Egyéb dologi kiadás Ft: 1.086**

A 3.mellékletben szereplő pályázati bevételek a megvalósítás után történt elszámolásból erednek. A pályázatok előfinanszírozottak voltak.

Nemleges mellékletek:

Hitelállomány 2020. december 31., Több éves kihatással járó döntések, Ács Város Roma Nemzetiségi Önkormányzattulajdonában álló gazdálkodó szervezetek működéséből származó kötelezettségek, Az önkormányzat által 2020. évben adott közvetett támogatások és a Vagyonkataszter.

Ács Város Roma Nemzetiségi Önkormányzat 2021. évi zárást 4.172.507 forint bevételi főösszeggel és 2.521.954 forint kiadási főösszeggel zárja. Zárszámadáskor a Roma Nemzetiségi-testület dönt a pénzmaradvány felosztásáról, mely a 2021. évben 26.018 forint.

**Szakmai oldal:**

* Sajnálatos módon több rendezvény is elmaradt a pandémia miatt.
* A Bakonyalja-Kisalföld Kapuja Vidékfejlesztési Egyesület –Közösségi célú fejlesztések támogatása című, VP6-19.2.1-8-4-17 kódszámú pályázatban nyert eszközök beszerzése 2020. évben megtörtént, a 2021. évben benyújtott kifizetési kérelmüket jóváhagyva kifizetésre került a 1.877.270 Ft támogatás.
* Augusztus 14.-én negyedik alkalommal került megrendezésre a Családi Nap. Kicsik és nagyok tölthettek el egy eseménydús délutánt a hintákkal sátrakal belakott Kastélyparkban. Vetélkedőkön, tehetségkutatókon, ételkóstolón vehettek részt a gyerekek. Értékes nyeremények kerültek kiosztásra sok pici örömére.
* Az Ácsi Városi Vigasságok keretein belül a Roma Nemzetiségi Önkormányzatnak két tehetséges felfedezettje cigánydallal és énekes előadással szórakoztatta a rendezvényre látogatókat. Köszönet mindkettőjüknek, hogy minden évben színes műsorral képviselik az Önkormányzatot.
* Decemberben mikulás és karácsonyi műsorral, gyerekjátékokkal szereztek örömöt a gyerekeknek.
* A ruhaadományok, gyerekjátékok gyűjtése egész évben folyamatos. Mosás és fertőtlenítés után a rászoruló roma családok részére továbbítják.

Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**Ács, 2022. május 24.**

**Markó Renáta**

**Roma Nemzetiségi Önkormányzat elnöke**

**HATÁROZATI JAVASLAT**

**Ács Város Roma Nemzetiségi Önkormányzatának Képviselő-testülete három képviselő részvételével, három igen szavazattal az alábbi határozatot hozta:**

**Ács Város Roma Nemzetiségi Önkormányzat 2021. évi zárást 4.172.507 forint bevételi főösszeggel és 2.521.954 forint kiadási főösszeggel zárja. A pénzmaradvány 2021. évben 26.018 forint, ebből szabad pénzmaradvány 26.018 forint.**

**A határozat mellékletét képezi:**

* **1. melléklet költségvetési mérleg közigazgatási tagolásban**
* **2. melléklet az önkormányzat kiadásai 2021**
* **3. melléklet az önkormányzat 2020. évi költségvetési bevételei.**
* **4. melléklet Nullára leírt, de használatban lévő eszközök állománya**
* **5. melléklet felhalmozási költségvetés**
* **6. melléklet működési költségvetés**
* **7. melléklet maradvány kimutatás**
* **8. melléklet a Roma Nemzetiségi Önkormányzat mérlege**
* **9. melléklet** **a Roma Nemzetiségi Önkormányzat eredmény kimutatása**
* **10.melléklet a Roma Nemzetiségi Önkormányzat összesen pénzeszközök változásának bemutatása**
* **11.melléklet 2021. évi európai Uniós forrásból finanszírozott támogatással megvalósuló programok, projektek**
* **Nemleges mellékletek:**

**Hitelállomány 2020. december 31., Több éves kihatással járó döntések, Ács Város Roma Nemzetiségi Önkormányzat tulajdonában álló gazdálkodó szervezetek működéséből származó kötelezettségek, Az önkormányzat által 2021. évben adott közvetett támogatások és a vagyonkataszter.**

**Felelős: Markó Renáta Roma Nemzetiségi Önkormányzat elnök**

**Határidő: azonnal**